《拜真州文丞相祠》
清代·沈钦韩

破碎山河一鸟投，苍茫宫阙六鳌浮。草间涕泣南冠侣，壁后纷纭东府谋。

挥手自题苏武像，脱身谁刺伍胥舟。瓣香应共崖山祝，魂魄那能恋此州。

作者简介：（1775—1832）江苏吴县人，字文起，号小宛。嘉庆十二年举人。后授宁国训导。夏夜苦读，置双脚于瓮以避蚊。通经史，好为骈文而不甚工，长训诂考證，以《两汉书疏證》最为精博。又有《左传补注》、《三国志补注》、《水经注疏證》、《王荆公诗补注》、《幼学堂集》等。